**ELŐZETES HATÁSVIZSGÁLAT**

**a közösségi együttélés alapvető szabályairól, és ezek elmulasztásának, megszegésének jogkövetkezményeiről szóló 24/2013. (VI.6.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendelet társadalmi hatása, hogy hozzájárul a város egyes területein – kiemelten a szolgáltatóházak környékén – a zöld területek szemetességének visszaszorításához, mert az üzletek üzemeltetőinek feladatává teszi a gépjármű parkolók és a járda közötti zöld terület folyamatos tisztántartását.

**2. Gazdasági, költségvetési hatások**

A közösségi együttélés alapvető szabályaként meghatározott, kibővített tényállás elmulasztása, megszegése esetén kiszabott helyszíni bírság, illetve közigazgatási bírság az Önkormányzat bevételét képezi.

**3. Környezeti következmények**

A rendelet módosításnak a környezetre gyakorolt hatása pozitív, hiszen az a zöld területek szemetességének visszaszorítását célozza.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A rendelet módosítása azért szükséges, mert a városlakókat zavaró módon a város egyes zöld területein – kiemelten a szolgáltatóházak környékén – jellemző a szemetelés.

A jogalkotás elmaradása esetén a gépjármű parkoló és a járda közötti zöld területek szemetessége nem csökkenne.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**